সেবাশ্রয় শিবিরে স্ট্রোক বৃদ্ধের, অভিষেকের নির্দেশে ভর্তি করানো হল হাসপাতালে

দক্ষিণ ২৪ পরগনা: সেবাশ্রয় কেন্দ্রের মাধ্যমে বিনামূল্যে  চিকিৎসা শিবিরের আয়োজন করেছেন ডায়মণ্ডহারবারের সাংসদ অভিষেক বন্দ্যোপাধ্যায় (Abhishek Banerjee)। রবিবার ডায়মণ্ডহারবারের সেবাশ্রয় শিবিরে (Sebashroy Shibir) গিয়ে স্ট্রোকে আক্রান্ত হলেন এক বৃদ্ধ। শিবিরে উপস্থিত স্বেচ্ছাসেবক ও চিকিৎসকরা সঙ্গে সঙ্গে তাঁকে জরুরি চিকিৎসার ব্যবস্থা করেন। তবে  তাঁর অক্সিজেনস্তর ক্রমাগত কমতে থাকলে তাঁকে ডায়মণ্ডহারবার মেডিক্যাল কলেজে রেফার করা হয়।  তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায়ের নির্দেশে সেবাশ্রয় শিবিরের স্বেচ্ছাসেবকেরা দ্রুত তাঁকে ডায়মণ্ড হারবার মেডিক্যাল কলেজে ভর্তি করান। সেখানে জরুরি বিভাগের তাঁর চিকিৎসা চলছে এবং তিনি পর্যবেক্ষণে রয়েছেন।

বৃহস্পতিবার থেকে এই সেবাশ্রয় শিবির শুরু হয়েছে। আগামী ১১ জানুয়ারি পর্যন্ত শিবির চলবে।  প্রথম দিন ডায়মণ্ডহারবার বিধানসভার ৪১ টি শিবিরে পাঁচ হাজারের বেশি রোগী হাজির হন।